En fodgænger er blevet bragt til Aalborg Universitetshospital efter at være blevet ramt af en bil i krydset Dannebrogsgade/Kastetvej i Aalborg. Politi og ambulance blev tilkaldt klokken 08.50 til krydset. Meldingen lød på, at fodgængeren var gået ud på vejen bag en container, og var blevet ramt af en bil. - Personen blev kørt med ambulancen på sygehuset med en arm, der måske var brækket. Og så havde vedkommende slået hovedet, siger Jesper Sørensen, der er vagtchef ved Nordjyllands Politi. Færdselsuheldet havde ikke indflydelse på trafikken.

Referat:
En person er blevet ramt af en bil i et kryds i Aalborg.